31998R0727
L 100/49
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕГЛАМЕНТ (ЕО) № 727/98 НА КОМИСИЯТА
от 31 март 1998 година
относно прекратяване на определени концесии, предвидени в Регламенти (ЕО) № 1898/97 и (ЕО) № 1899/97 относно установяване на правила за прилагането в сектора на свинското месо и съответно в секторите на птичето месо и яйцата на режима, предвиден в Регламент (ЕИО) № 3066/95 на Съвета
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Регламент (ЕО) № 3066/95 на Съвета от 22 декември 1995 г. относно установяване на определени концесии под формата на тарифни квоти на Общността за определени селскостопански продукти и предвиждащ автономно и преходно адаптиране на определени селскостопански концесии, предвидени в европейските споразумения с цел изпълнение на Споразумението за селското стопанство, сключено в рамките на многостранните търговски преговори от Уругвайския кръг (1),последно изменен с Регламент (ЕО) № 1595/97 (2), и по-специално член 8 от него,
като има предвид, че Регламент (ЕО) № 703/98 на Съвета (3) относно премахване на някои от концесиите, предвидени в Регламент (ЕО) № 3066/95, предвижда премахването на определени концесии за определени продукти от сектора на свинското месо и от сектора на птичето месо; като има предвид, че следва да се приемат съответни разпоредби, предвиждащи изключения от подробните правила за прилагането на Регламент (ЕО) № 1898/97 (4), изменен с Регламент (ЕО) № 618/98 (5), и Регламент (ЕО) № 1899/97 (6);
като има предвид, че мерките, предвидени в настоящия регламент, са в съответствие със становищата на съответните управителни комитети,
ПРИЕ НАСТОЯЩИЯ РЕГЛАМЕНТ:
Член 1
Подаването на молби за издаване на лицензи при намалени митнически ставки в рамките на Регламент (ЕО) № 1898/97 и за групи 19, 20, 21, 22, 23 и 24 в рамките на Регламент (ЕО) № 1899/97 за продуктите с произход от Чешката република, се прекратява от 1 април 1998 г.
Член 2
Настоящият регламент влиза в сила на 1 април 1998 г.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 31 март 1998 година.